**NATJEČAJ**

za odabir osoba u pratnji učenicima na mobilnosti u sklopu projekta Erasmus+ „PROFESSIONAL PRACTICE & UPSKILLING 1“(PP&US 1) (br. projekta 2024-1-HR01-KA121-VET-000215384) tijekom školske godine 2024./25.

Tablica planiranog broja osoba u pratnji u učenicima na mobilnosti

|  |  |  |  |  |
| --- | --- | --- | --- | --- |
| **MOBILNOST** | **PARTNER** | **OKVIRAN BROJ NASTAVNIKA U PRATNJI\*** | **TRAJANJE (dani)\*\*** | **PLANIRANO VRIJEME REALIZACIJE** |
| **Mobilnost 1**- Maribor, SLO | ZNI | 1 | 5 | siječanj 2025. |
| **Mobilnost 2**- Dalaman, Turska | Dalaman District NED | 2 | 7 | kraj siječanja/ veljača 2025. |
| **Mobilnost 3**- Moravske Toplice, SLO | Počitek-Užitek | 2 | 5 | ožujak i početak travnja 2025. |

*\*okviran broj sudionika može se povećati ili smanjiti, ovisno o mogućnostima naših partnera i o dodijeljenim financijskim sredstvima*

**Uvjeti prijave:**

* zaposlen/djelatnik Srednje škole Koprivnica

**Kod prijave na natječaj kandidati su dužni priložiti:**

* popunjen i potpisan prijavni obrazac

**Način odabira kandidata:**

Odabir kandidata izvršit će tročlano povjerenstvo koje čini ravnatelj i članovi školskog Erasmus+ projektnog tima. Povjerenstvo će rangirati rang-listu kandidata-osoba u pratnji učenicima na mobilnosti prema slijedećim kriterijima:

**BODOVANJE PRIJAVNOG OBRASCA; maksimalno 75 bodova:**

SPECIFIČNI DIO PRIJAVE- 1.dio- boduje ravnatelj Srednje škole Koprivnica, maksimalno 30 bodova

SPECIFIČNI DIO PRIJAVE- 2.dio- boduje tročlano povjerenstvo koje čine ravnatelj i članovi školskog Erasmus+ projektnog tima Srednje škole Koprivnica, maksimalno 15 bodova po članu povjerenstva, ukupno maksimalno 45 bodova

Bodovi: u potpunosti obrazloženo = 5 bodova; u većoj mjeri obrazloženo = 3 boda; vrlo površno obrazloženo =1 bod; nije zadovoljavajuće = 0 bodova.

Kako bi bio odabran, osoba/nastavnik mora ostvariti minimalan broj bodova (33 boda) za odabir i imati suglasnost ravnatelja za sudjelovanje. U slučaju potrebe (npr. dva kandidata sa istim brojem bodova i sl.) ravnateljev glas odlučuje o odabiru nastavnika. Osobe u pratnji/nastavnici će redom na temelju pozicije na rang listi i ispunjenja kvote za određenu lokaciju sudjelovati u mobilnostima. Najviše rangirani nastavnici/osobe u pratnji na listi bit će odabrani za sudjelovanje u mobilnosti. Ostali nastavnici bit će zamjenski-rezervni sudionici redoslijedom na rang-listi.

**Škola ostavlja pravo promjene broja sudionika (povećanje ili smanjenje) i promjene vremena i mjesta mobilnosti ovisno o raspoloživim financijskim sredstvima te o mogućnostima partnerskih ustanova.** Škola će u najkraćem mogućem roku obavijestiti osobe/nastavnike u pratnji o sudjelovanju u mobilnosti.

**Obveze sudionika-osobe/nastavnika u pratnji mobilnosti:**

Odabrani sudionici mobilnosti-nastavnici dužni su sudjelovati u svim pripremnim, organizacijskim i diseminacijskim aktivnostima prije, za vrijeme i nakon mobilnosti, za vrijeme trajanja projekta. Osobe/nastavnici u pratnji dužni su :upoznati pojedinosti projekta, sve sudionike mobilnosti, sudjelovati u pripremama mobilnosti, nadzirati sve učenike u svakom trenutku mobilnosti, primjereno reagirati u kriznim situacijama, organizirati učenicima slobodno vrijeme, voditi brigu o učenicima i ispunjavanju učeničkih obveza u projektu i u redovnoj nastavi tijekom trajanja projekta, redovito kontaktirati s matičnom ustanovom i partnerskom ustanovom, roditeljima učenika, rješavati potrebne dokumente s partnerskom ustanovom, pripremati materijal za medije, promovirati Srednju školu Koprivnica tijekom trajanja projekta, raditi na diseminaciji i širenju rezultata projekta.

Sudionici mobilnosti će prije provedbe mobilnosti sa Srednjom školom Koprivnica potpisati ugovor o dodjeli financijske potpore te ostale dokumente potrebne za kvalitetnu provedbu mobilnosti u inozemstvu.

**Financiranje sudjelovanja na mobilnosti:**

Sudjelovanje u mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja, smještaja, hrane, osiguranja i zajedničkih kulturnih aktivnosti za vrijeme trajanja njihove aktivnosti mobilnosti kao osobe/nastavnik u pratnji.

**Provedba natječaja:**

Prijave se podnose osobno u ured ravnatelja Srednje škole Koprivnica ili Erasmus+ koordinatorici za strukovno obrazovanje i osposobljavanje Ani Prentašić ili elektroničkom poštom na e-mail: mobilnostistrukovnosskc@gmail.com. U slučaju podnošenja prijave elektroničkom poštom prijavni obrazac treba biti potpisan i skeniran. Rok za podnošenje prijave je 8 radnih dana od objave Natječaja (odnosno 14.11.2024.).

Odluka o odabiru kandidata osoba/nastavnika u pratnji učenicima na mobilnosti bit će objavljena na mrežnoj stranici Srednje škole Koprivnica do 25.11.2024.

Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i u svrhu provedbe projekta.

Za više informacija u vezi planiranih projektnih aktivnosti svi zainteresirani mogu se obratiti Erasmus+ koordinatorici za strukovno obrazovanje i osposobljavanje Ani Prentašić putem elektroničke pošte: mobilnostistrukovnosskc@gmail.com.

**Prilozi:**

* Prijavni obrazac za osobe/nastavnike u pratnji učenicima na mobilnosti

Ravnatelj:

Mario Latin, mag.oec.